**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 67**

**Казанлък, 17.02.2021 г.**

 Заседанието се откри в 18:00 ч. от Председателя Здравко Балевски, при следния:

 **Дневен ред:**

1. Преразглеждане на постъпил Доклад с Вх. № 34-00-57/31.12.2019 г. от ПК за противодействие на корупцията, сигурност и обществен ред и за упражняване на контрол върху актовете издадени от органите на местната изпълнителна власт при общински съвет Казанлък, съдържащ данни за несъвместимост на Кмет на Кметство, съгласно указанията по тълкуване и прилагане на закона, дадени с Решение № 57/11.02.2020 год. по адм.дело № 68/2020 год. по описа на Административен съд Стара Загора.

2. Разни.

 На заседанието присъстват всички 12 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

На заседанието присъстваха и Шендоан Рамзи Халид, Юзеир Али Кенан и Ахмед Абдула Мехмед – Представители на ПП „Движение за права и свободи“.

Комисията премина към обсъждане на текущите въпроси от дейността на Комисията по предварително обявения дневен ред.

**По т.1 от Дневния ред:**

 Председателят на Общинска избирателна комисия Казанлък докладва, че с Решение № 57/11.02.2020 год. по Адм.дело № 68/2020 год. по описа на Административен съд Стара Загора, потвърдено с Решение № 1413/03.02.2021 год. по Адм.дело № 3097/2020 год. по описа на ВАС е отменено по жалба на ПП „ВМРО – Българско Национално Движение“ е Решение № 252 от 15.01.2020 г. на Общинска избирателна комисия – Казанлък за отхвърляне на предсрочно прекратяване на пълномощията на Кенан Саид, като кмет на кметство с. Копринка и е върната преписката на ОИК - Казанлък за ново произнасяне, съобразно дадените указания по тълкуването и прилагането на материалния закон.

Съгласно цитираните решения в случая се установява, че Кенан Саид не е изпълнил и трите изисквания на чл. 41, ал. 3 от ЗМСМА. Кенан Саид не е предприел в срок необходимите действия за прекратяване на дейността си като търговец. Също така не е изпълнил и другите две изисквания на чл. 41, ал. 3 от ЗМСМА – не е уведомил писмено за предприетите действия председателя на общинския съвет и общинската избирателна комисия за предприемане на действия по прекратяване на дейността като ЕТ. Тъй като законовите изисквания по чл. 41, ал. 3 от ЗМСМА са кумулативни, неизпълнението само на едно от тях е достатъчно да се приеме, че Кенан Саид в качеството си на избран за кмет на кметство на с. Копринка не е изпълнил изискванията на чл. 41, ал. 3 от ЗМСМА – обстоятелство което води до неблагоприятен за лицето резултат. В този смисъл е и решение № 13/24.09.2020 г. по к. д. № 5/2020 г. на Конституционния съд на Република България. Без правно значение е обстоятелството дали лицето извършва реално търговска дейност. Затова са налице предпоставките на чл. 42, ал. 1, т. 5 от ЗМСМА за предсрочно прекратяване пълномощията на кмета, както правилно е приел и първоинстанционният съд.

Председателят на Комисията предостави възможност за мнения, предложения и възражения.

* Ахмед Абдула Мехмед – представител на ПП “Движение за права и свободи“ изложи становище, цитирайки Решение № 57/ 11.02.2020 г. по адм.д. № 68/ 2020 г. на АС-Стара Загора, с което предприемането на действия по заличаване на търговската дейност на Кенан Саид е извършено на 04.12.2019 г. , т.е. след едномесечния срок, установен в чл.41, ал.3 от ЗМСМА е нищожно, т.като съгласно цитираната разпоредба срокът за предприемане на заличаване на търговската дейност на избрания кмет започва да тече от полагането на клетва на избрания кандидат, което в настоящия случай е сторено на 05.12.2019г., с което следва да се приеме, че едномесечния срок не е пропуснат.
* Любомир Денков: Тълкуванието на съда по отношение на срока за предприемане на действие за прекратяване на търговска дейност не е нищожно, но дори и да се приеме, че срокът е спазен, не са изпълнени изпълнените две кумулативни предпоставки за предприетите действия да са уведомени председателят на ОИК и председателят на Общинския съвет.
* Тюркян Салиева – Цитирам Решение № 1294/ 01.02.2021 г. на по адм. Д. 3428/ 2020 г. на ВАС, според което ако са предприети действия по заличаването на търговската дейност е достатъчно да се приеме че не е налице основание за предсрочно прекратяване на пълномощията на Кмет на кметство само на основанията , че не са уведомени председателите на ОИК и общинския съвет.
* Любомир Денков – Независимо от това решение, решението на съда, с което е отменено нашето решение и преписката е върната за ново произнасяне е задължително и всяко последващо решение което му противоречи е незаконосъобразно.
* Мариана Стойнева - Решението ни задължава да го изпълним, освен това съгл. Чл.177, ал.2 , ат АПК актове и действия на административния орган, извършени в противоречие с влязло в сила решение на съда са нищожни.

Премина се в режим на поименно гласуване на направеното предложение. „За“ приемане на решението гласуваха 10 от членовете на комисията (Здравко Балевски, Николай Господинов, Таня Димитрова, Йорданка Арнаудова, Петър Иванов, , Мариана Стойнева, Милена Кацарова, Ваня Андреева, Спас Спасов и Любомир Денков). „Против“ приемане на решението гласуваха двама от членовете – Петко Петков и Тюркян Салиева.

С оглед изложеното и на основание чл. 87, ал. 1, т. 1, чл. 85, ал. 5 от ИК, Чл. 42, ал. 4, чл. 42, ал. 1 , т. 5 и чл.41, ал.3 от ЗМСМА, във връзка с Решение № 57/11.02.2020 год. по Адм.дело № 68/2020 год. по описа на Административен съд Стара Загора, потвърдено с Решение № 1413/03.02.2021 год. по Адм.дело № 3097/2020 год. по описа на ВАС Общинска избирателна комисия Казанлък взе следното:

**РЕШЕНИЕ № 256**

1. Прекратява пълномощията на Кенан Шакир Саид като Кмет на кметство с.Копринка.
2. Обезсилва Удостоверение № 12/05.11.2019 год.

**По т.2 от Дневния ред не бяха направени предложения.**

 Поради изчерпване на дневния ред заседанието бе закрито в 18:40 часа.

 **ПРЕДСЕДАТЕЛ:** …………………………….

 /ЗДРАВКО БАЛЕВСКИ/

 **СЕКРЕТАР:**..…………………………….

 /ТАНЯ ДИМИТРОВА/